સિંગાપોર: ત્રણ રાષ્ટ્રના પ્રવાસના આખરી દોરમાં વડા પ્રધાન નરેન્દ્ર મોદી સિંગાપોર પહોંચી ગયા છે. નરેન્દ્ર મોદી સિંગાપોરના વડા પ્રધાન લી.એચ. લુંગને મળ્યા હતા અને દ્વિપક્ષીય સંબંધો પર ચર્ચા કરી હતી ત્યાર બાદ સંયુક્ત પત્રકાર પરિષદને સંબોધતાં મોદીએ જણાવ્યું હતું કે સિંગાપોર ભારતનો મહત્ત્વપૂર્ણ સાથી છે અને સિંગાપોરની કંપનીઓ પર ભારતને સંપૂર્ણ ભરોસો છે. બંને દેશો સુરક્ષા અને સાયબર સુરક્ષા બાબતે સાથે મળીને કામ કરશે.